
Uznesenie Okresný súd Poprad v spore žalobkyne: A. B., nar. XX.XX.XXXX, bytom C. XXXX/X, XXX XX D., právne zastúpenej: Advokátska kancelária JUDr. Marcel Mašan, s.r.o., advokátska kancelária so sídlom Dostojevského 3313/12, 058 01 Poprad, IČO: 36 858 935, proti žalovaným: 1./ E. F., nar. XX.XX.XXXX, bytom B. XXX/X, XXX XX D., X./ G. D., so sídlom Kostolná 194/14, 059 07 Lendak, IČO: 00 326 321, obaja právne zastúpení: JUDr. Andrej Pataky, advokát so sídlom Hlavné námestie 2, 060 01 Kežmarok, o vydanie nehnuteľnosti, t a k t o rozhodol: I. P o k r a č u j e II. Konanie sa
s a v konaní vedenom na Okresnom súde Poprad pod sp. zn.: 23C/8/2024.
zastavuje.
III. Žiadna zo sporových strán n e m á
p r á v o na náhradu trov konania. odôvodnenie:
1. Žalobkyňa sa žalobou zo 07.02.2024 domáhala na žalovaných vydania nehnuteľnosti a náhrady trov konania. 2. Uznesením Okresného súdu Poprad, č. k.: 23C/8/2024-95 zo 06.05.2024 súd rozhodol o prerušení konania. Uznesenie nadobudlo právoplatnosť 09.05.2024. 3. 12.09.2024 žalovaný v 2./ rade doručil súdu návrh na pokračovanie v konaní, nakoľko medzi stranami došlo k mimosúdnej dohode. Zároveň uviedol, že strany sa dohodli, že si nebudú uplatňovať trovy konania. 4. 04.09.2024 žalobkyňa doručila súdu späťvzatie žaloby voči žalovanému v 2./ rade, ktorý dôvodila tým, že medzi účastníkmi došlo k mimosúdnej dohode – uzatvoreniu kúpnej zmluvy, ktorej vklad bol povolený 16.08.2024. Žiaden z účastníkov nemá nárok na náhradu trov konania. 5. Následne 09.09.2024 žalobkyňa doručila späťvzatie žaloby voči žalovanému v 1./ rade, ktorý dovodila tým, že medzi účastníkmi došlo k mimosúdnej dohode – uzatvoreniu kúpnej zmluvy, ktorej vklad bol povolený 05.09.2024. Žiaden z účastníkov nemá nárok na náhradu trov konania. 6. Podľa § 163 ods. 1 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) ak strany zhodne navrhnú prerušenie konania alebo zhodne navrhnú odročenie pojednávania, súd konanie preruší najmenej na tri mesiace. 7. Podľa § 163 ods. 2 CSP ak je konanie prerušené, súd v ňom pokračuje na návrh ktorejkoľvek strany. Ak sa návrh na pokračovanie v konaní nepodá do šiestich mesiacov od právoplatnosti uznesenia o prerušení konania, súd konanie zastaví.
8. Vzhľadom k tomu, že žalovaný v 2./ rade doručil súdu návrh na pokračovanie v konaní, súd rozhodol tak ako je uvedené vo výroku I. tohto uznesenia, teda rozhodol o pokračovaní v konaní. 9. Podľa § 144 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) žalobca môže vziať žalobu späť. 10. Podľa § 145 ods. 1 CSP, ak je žaloba vzatá späť celkom, súd konanie zastaví. 11. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 12. Vzhľadom k tomu, že k späťvzatiu žaloby žalobkyňou došlo skôr, než sa s poukazom na ust. § 146 ods. 1 druhá veta CSP začalo predbežné prejednanie sporu alebo pojednávanie, súd nemá povinnosť skúmať súhlas žalovaných so späťvzatím žaloby. 13. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 14. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 15. Podľa § 257 CSP výnimočne súd neprizná náhradu trov konania, ak existujú dôvody hodné osobitného zreteľa. 16. Späťvzatie žaloby je zásadne chápané ako procesné zavinenie žalobcu na zastavení konania z dôvodu, že práve v dôsledku tohto procesného úkonu strany je konanie zastavené. Súd však vždy musí skúmať aj to, čo žalobcu viedlo k späťvzatiu žaloby. O zavinení strany treba uvažovať z hľadiska procesného a posudzovať ho podľa procesného výsledku, pričom zodpovednosť súd skúma na oboch procesných stranách. Ak bola dôvodne podaná žaloba vzatá späť len pre správanie žalovaného, ktorý sa po podaní žaloby v plnom rozsahu zachoval v intenciách žalobného nároku, vtedy nesie zodpovednosť na zastavení konania žalovaný. Ak však vezme žalobca v priebehu konania žalobu späť bez toho, aby žalovaný jeho nárok uspokojil, ide o procesné zavinenie na strane žalobcu. 17. K zastaveniu konania došlo v dôsledku späťvzatia žaloby žalobkyňou v celom rozsahu z dôvodu uzatvorenia mimosúdnej dohody medzi sporovými stranami, a to kúpnych zmlúv. Vo vzťahu medzi žalobkyňou a žalovanými nemožno konštatovať, že by niektorá zo strán sporu procesne zavinila zastavenie konania, keďže k späťvzatiu žaloby došlo z dôvodu mimosúdnemu vyriešenia sporu a zároveň strany sporu súdu uviedli, že v predmetnom konaní si neuplatňujú nárok na náhradu trov konania. Z toho dôvodu súd žiadnej zo strán nárok na náhradu trov konania nepriznal. Poučenie: Proti výroku I. tohto uznesenia odvolanie nie je prípustné. (§ 355 ods. 2 v spojení s § 357 CSP) Proti výroku II. a III. tohto uznesenia možno podať odvolanie do 15 dní odo dňa jeho doručenia na Okresný súd Poprad. V odvolaní sa má uviesť ktorému súdu je určené, kto ho robí, ktorej veci sa týka, čo sa ním sleduje, spisová značka konania, ďalej sa má uviesť proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie musí byť podpísané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.
Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie. Podľa § 398 CSP žaloba na obnovu konania je prípustná aj proti právoplatnému uzneseniu, ktorým bol schválený zmier, ak možno dôvody obnovy vzťahovať aj na predpoklady, za ktorých sa zmier schvaľoval. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov.

